คือมีอะไรกันเสร็จก็รู้สึกเจ็บตรงท้องน้อยทันที เจ็บมากๆเลยค่ะ ทรมานมากไม่เคยเป็นแบบนี้มาก่อน อยากทราบว่าเกี่ยวกับการกระแทกแรงหรือเข้าไปลึกมั้ยคะ คือมันเจ็บจี๊ดๆเจ็บจนหน้าชา นอนตัวขด กินยาพาราพยามหลับ จนตื่นมาตอนเช้าไปถ่ายอุจจาระก็รู้สึกเจ็บนิดๆตอนที่เบ่งออก แบบนี้เกี่ยวกับลำไส้หรือว่ามดลูกมั้ยคะ
สวัสดีค่ะ อาการปวดท้องน้อยหลังมีเพศสัมพันธ์อาจเกิดจาก-การติดเชื้อในทางเดินปัสสาวะ เช่นกระเพาะปัสสาวะอักเสบ-การบีบตัวของมดลูก-กล้ามเนื้อหน้าท้องอักเสบ-เยื่อบุโพรงมดลูกเจริญผิดที่-มีติ่งเนื้อที่ปากมดลูก อาจมีเลือดออกจากช่องคลอดร่วมด้วยการดูแลตัวเองเบื้องต้น ดื่มน้ำมากๆ ไม่กลั้นปัสสาวะ นอนพัก งดยกของหนัก รับประทานยาแก้ปวดได้ และงดการมีเพศสัมพันธ์ไปก่อนควรไปพบแพทย์เมื่อปวดท้องน้อยมากขึ้นเรื่อยๆ หลังหยุดมีเพศสัมพันธ์แล้วก็ยังไม่ทุเลา มีปัสสาวะแสบขัด เลือดออกจากช่องคลอดร่วมด้วย หรือปวดท้องน้อยเรื้อรัง